Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5619

2.C Megjegyzés. - A gyakorlatban az állomásokon a nyomtatott közleményeket úgy választják el, hogy a lapemelés sorozatnál tépik el a papírt. A "közlemény vége" jel ezért a következő közlemény részévé válik. Nem valószínű azonban, hogy ez a nyilvánvaló áthelyeződés bármilyen félreértést okozna a feladó és a vevő között, hiszen a gyakorlatban a "közlemény vége" jelnek nyomtatott formában nincs jelentősége. 4.4.6.2 Az AFTN feladó állomás által leírt AFTN közlemény hossza nem haladhatja meg a 2100 karaktert. Megjegyzés.- A karakterek számába bele kell számolni a közleményben található összes nyomtatható és nem nyomtatható karaktert, a beleértve közlemény eleje jelet (ZCZC), és a "közlemény vége" (NNNN) jelet is. 4.4.7 Szalagtovábbítás 4.4.7.1 Ajánlás.- A kézi ("tépett szalagos - torn tape") és a félautomata, folyamatos szalagot használó állomások esetében, ha a 4.4.6.1 pontban leírt jeleken kívül további vezérlő jelekre van szükség annak biztosítására, hogy a szalag a vevőállomás újralyukasztó gépéről megfelelően kerüljön tovább, amikor a "közlemény vége" jelet nem követi azonnal a következő közlemény kezdetét jelző jel, akkor lehetőleg a vevő állomáson helyben intézkedjenek annak elkerülése érdekében, hogy ezeket a vezérlőjeleket ne az adó állomásnak kelljen leadnia. Megjegyzés. - A kézi ("tépett szalagos") állomásokon általában szükség van olyan berendezésre, amelynek segítségével a szalagot előre lehet mozgatni az újralyukasztó berendezésből, legalább annyira, hogy a kezelő a megfelelő ponton tudja eltépni a szalagot, olyan esetekben, amikor a kezelő már készen áll a szalag eltépésére, de még nem jött következő közlemény, amely a szalagot a berendezésen előre mozgatta volna. A félautomata állomásokon, ahol folyamatos szalaggal dolgoznak, hasonló körülmények között, hasonló eljárásra lehet szükség, hogy a szalagot annyira előre lehessen mozgatni, hogy a "közlemény vége" jel eljusson a leadó berendezésig. 4.4.15 Közlemények formátuma - 5-ös számú Nemzetközi ABC (IA-5) Ha az érintett Hatóságok az 5-ös számú Nemzetközi (IA-5) ABC használatában állapodtak meg, akkor a 4.4.15-től a 4.4.15.3-ig terjedő pontokban leírt közlemény-formátumot kell használniuk. Az IA-5-öt használó Hatóságok felelőssége annak biztosítása, hogy alkalmazkodjanak azokhoz a szomszédos AFTN állomásokhoz, amelyek a 4.4.2 pontban leírt formátumú ITA-2 kódot használják. Minden közleményt - a 4.4.1.8 és a 4.4.9.3 pontban leírtak kivételével - a 4.4.15.1-től a 4.4.15.6-ig terjedő pontokban leírt elemekből kell összeállítani.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes